Document ID: /fineweb-2-swissfilter-quality_10-filterrobots/filtered/05604.jsonl.gz/57

Čim bolje dijete govori materinski jezik, tim lakše uči kasnije lokalni jezik: Stoga: Uzmite si vremena za razgovor sa svojim djetetom na svom jeziku.
Razgovarajte sa svojom kćerkom i sa svojim sinom dok obavljate poslove u domaćinstvu. Poslušajte i odgovorite kad sa njima razgovarate. Odlazite zajedno van – na igralište, u šumu, na jezero, u zoološki vrt. Razgovarajte o tome, šta se tu može vidjeti, te na taj način pomozite da obogati svoj rječnik. Pogledajte zajedno slikovnice i pričajte priče.
Vaše dijete ima na igralištu ili u grupi za igranje mogućnost da bude zajedno sa domaćom djecom. Radujte se riječima koje dijete nauči na novom jeziku. To potiče na učenje novih riječi.